Otto Nielsen

Otto Louis Nielsen (1909–1982) var en norsk sanger, revyartist, tekstforfatter, komponist (et begrep han selv ikke ville bruke, fordi komponist er «et fag, et yrke som krever årevis av arbeid og studier»), programleder og programredaktør.

Oppvekst og ungdom
Otto Nielsen vokste opp i området ved Bispehaugen skole i Trondheim, først i Nonnegata 24, seinere Weidemanns vei 9. Faren var glassmakersvenn, seinere glassmester Karl Otto Severin Nielsen (1871–1942) og moren Anna Louise Kaspersen Berg (1879–1971).Digitalarkivet, folketellinger 1910 og 1925, lest 3.4.2018.Norsk biografisk leksikon.

Otto Nielsen tok murerpraksis som forberedelser til arkitektstudier ved Norges Tekniske Høgskole. Baktanken var at han skulle få anledning til å lage studentrevy i Studentersamfundet i Trondhjem, der han var med som forfatter og skuespiller i Mammon-Ra (1931) og Næmesis (1933). Nielsen tilbrakte mer tid i «Samfundet» enn på «Høyskolen» og studiene ble aldri fullført.

Gerd og Otto
Sammen med sin lillesøster Gerd dannet Otto Nielsen sanggruppa Gerd og Otto. De debuterte som duo på et arrangement for Bjørnsonforbundet på Trøndelag Teater i 1930 og spilte inn 21nrk.no: «Hurra for Otto Nielsen» Det eksakte antallet utgivelser er ikke dokumentert. 78-plater i perioden 1934 til 1955. De var først tilknyttet merket His Master's Voice, senere Columbia, Telefunken og Musica. I 1982 gjorde Gerd og Otto nyinnspillinger av en del sanger på LP-platen Svanesang i stereo.

Grini fangeleir
Under andre verdenskrig drev Otto Nielsen med illegalt arbeid. Han ble arrestert 10. november 1943 og plassert i Grini fangeleir utenfor Oslo. Der satt han til frigjøringen.Kristian Ottosen: Nordmenn i fangenskap 1940-1945. Digitalisert av Nasjonalbiblioteket (bokhylla.no).

Om oppholdet på Grini sa han: «Jeg tror aldri jeg har vært så produktiv.» Sammen med fangekameratene oppdaget Otto Nielsen at «smilet, det er et godt våpen». Flere av visene fant veien ut i friheten lenge før opphavsmannen, ikke minst Det har vi og den langt mer alvorlige Kjære lille Toril. Om valget av humor som innfallsvinkel, sa han: «Jeg var litt ergerlig for at de visene som eksisterte fra før. De var så traurige, og de var også litt for mye hår på brøstet, liksom, så tapre, og det likte jeg ikke i grunnen, for det var i grunnen ikke noen sak å bli arrestert. Det var nokså lettvint.»

I brakke 9, rom 8 var han med på å starte sanggruppa Grinikvartetten som ble aktive stemningsskapere i leiren, der høydepunktet nok var julekabareten i 1944. Deler av repertoaret var nyskrevne sanger av Otto Nielsen. Etter frigøringen var Grinikvartetten (med opptil åtte medlemmer) aktive i innsamlingskampanjer til inntekt for «ubemidlede frigitte fanger» og «politiske norske Tysklandsfanger og deres etterlatte». Gruppen var aktive i alle fall ut året og ga høsten 1945 ut to singelplater.Gunnar Bratlie: Det har vi – Griniskisser. Digitalisert av Nasjonalbiblioteket (bokhylla.no).Kristian Ottosen: Nordmenn i fangenskap 1940-1945. Digitalisert av Nasjonalbiblioteket (bokhylla.no).Annonse i Aftenposten 14.6.1945.Annonse i Aftenposten 7.7.1945.Annonse i Aftenposten 22.8.1945.

NRK
Otto Nielsen fikk fast ansettelse i Norsk rikskringkasting i 1957. Her startet han det populære radioprogrammet Søndagsposten som han var redaktør for i 22 år. Den første sendingen gikk på lufta 6. oktober 1957. To faste medarbeiderne var på plass fra starten: Erik Bye som medprogramleder og André Bjerke med limerick-konkurranse. Ganske snart ble også Alf Prøysen medlem av redaksjonen.

Gjennom Søndagsposten var Otto Nielsen med på å hjelpe fram mange visekunstnere, både tekstforfattere, komponister og sangere. (Se egen artikkel om programserien.)Programrapporter fra NRK hos Nasjonalbiblioteket (bokhylla.no).

Familie
Han er far til programleder Atle Nielsen, forfatter og producer i NRK Ann-Cathrin Ramberg, som ga ut visebiografien Litjvisa mi om sin far, og til Hege Becker Nielsen ved Nationaltheatret.

 Sanger (utvalg) 
 «Et luftslott på månen» 
 «Finns det en liten gutt»                                      
 «Det har vi» (Grini-visa)
 «En grønnmalt benk»
 «Kjære lille Toril»
 «Jeg vil være tung» (Melodi: Arne Bendiksen)
 «Pappa'n til Tove-Mette» (Melodi: Willy Andresen)
 «Du ska få en dag i mårå» (Tekst: Alf Prøysen)
 «He is dead, but he won't lie down» (original av Michael Carr, William Haines og Jimmy Harper)
 «Det bestemmer jeg» (Melodi: Bjarne Amdahl)
 «Kjære Trægde»
 «Litjvisa mi»
 «Julekveld i skogen» (Tekst: Astow Ericson)
 «Æ like bare kjøttkak»

Nielsen har også skrevet verbalnumrene «I marinen» (med Arve Opsahl) og «Fiskeribølgen». «I marinen» ble utgitt på singlen Triola TN-304 i 1967. «Fiskeribølgen» ble innspilt på singlen Nor-Disc NOR 89 av Rolf Just Nilsen i 1963Plateboksen – Nor-Disc

 Diskografi 
 Album 
 Otto Nielsen med Willy Andresens ensemble: Hajnnhojnn i bajnn og 13 andre trønderviser (1975, Philips 6317 029)
 Gerd og Otto: Svanesang i stereo / En grønnmalt benk (1982, ulike titler, samme utgivelse, PolyGram/Adresseavisen ‎6327 076)
 Gerd og Otto: Gerd og Otto. Kapittel 1: 1934–1938 (2004, Normann Records NOMCD 3010)
 Gerd og Otto: Gerd og Otto. Kapittel 2: 1939–1955 (2005, Normann Records NOMCD 3011)

Singelplater, Gerd og Otto
Se artikkelen om samlingen gitt ut 2004-05.

 Singlelplater  
 Otto Nielsen og Grinikvartetten: Det har vi / Grinimarsjen (1945, Musica Telefunken ‎A 8430) 45worlds, lest 2.4.2018.
 Grinikvartetten / Alf Erikstad: Hun kommer mot deg / Lille Toril (1945, Musica Telefunken ‎A 8431) 45worlds, lest 2.4.2018.
 Erik Diesen, Rolf Kirkvaag, Otto Nielsen og Leif Rustad m/Glade musikanter ‎– Lars / The Monn Keys: Lars (ca. 1954, Musica A 5014)
 Alf Prøysen og Otto Nielsen: Tango for TV / Kjøp en fiol (ellers fårru en blåveis) (1960, Philips ‎353 172)
 He is dead, but he won't lie down / Bli' det poesi tå slekt? (1966, NorDisc ‎NOR 143)

 TV-opptak 
 Smilende penner, portrettprogram i NRK 29. mai 1976.

 Priser og utmerkelser (utvalg) 
 1980 – Alf Prøysens Ærespris 
 1979 – Trondheim kommunes kulturpris
 1979 – Leonardstatuetten
 1975 – Spellemannprisens spesialpris: juryens hederspris
 1974 – Den nordiske revyprisen Smilende penner, NRK 29. mai 1976
 1969 – Kommandør av Den Gyldne Kat
 1968 – Ridder, De Sorte Faars Ridderskab
 1933 – Ridder av Den Gyldne Kat

 Minnesmerker 
Den 19. juni 2020, da Otto Nielsen ville ha fylt 111 år, ble et minnesmerke over ham avduket på Bakklandstorget i Trondheim. Minnesmerket er utformet av Runi Langum og Hans Martin Øien.

 Referanser 
Smilende penner, NRK 29. mai 1976.

 Eksterne lenker 


  Rockipedia  om Gerd og Otto.
  NRK om Otto Nielsen

Kategori:Norske låtskrivere
Kategori:Norske visesangere
Kategori:Norske sangtekstforfattere
Kategori:Norske radioprogramledere
Kategori:Programledere for NRK Radio
Kategori:Vinnere av Spellemannprisen
Kategori:Vinnere av Spellemannprisens hederspris
Kategori:Fanger på Grini fangeleir
Kategori:Personer fra Trondheim kommune